laion/Wikipedia-Exotic huggingface dataset:
আলতাফ হোসেন গোলন্দাজ

আলতাফ হোসেন গোলন্দাজ (১৫ আগস্ট ১৯৪৭ — ১৭ জুলাই ২০০৭) একজন বাংলাদেশী রাজনীতিবিদ ও প্রাক্তন সংসদ সদস্য। তিনি বাংলাদেশ আওয়ামী লীগের রাজনীতির সাথে সম্পৃক্ত ছিলেন। তিনি ময়মনসিংহ-১০ থেকে তিন বার সংসদ সদস্য নির্বাচিত হয়েছিলেন। আলতাফ হোসেন গোলন্দাজ ১৯৪৭ সালের ১৫ই আগস্ট ময়মনসিংহ জেলার গফরগাঁও উপজেলার নিগুয়ারী গ্রামে তার নানার বাড়িতে জন্মগ্রহণ করেন। তার পিতার নাম হল রুস্তম আলী গোলন্দাজ। তিনি জগন্নাথ কলেজ থেকে বিএ পাশ করেন। গোলন্দাজ ১৯৮৯ সালে গফরগাঁও উপজেলা পরিষদের চেয়ারম্যান নির্বাচিত হয়েছিলেন। ১৯৯১ সালে পঞ্চম জাতীয় সংসদ নির্বাচনে তিনি আওয়ামী লীগের মনোনয়নে ময়মনসিংহ-১০ আসন থেকে সংসদ সদস্য নির্বাচিত হয়েছিলেন। ১৯৯৬ সালের ফেব্রুয়ারি অনুষ্ঠিত নির্বাচনে আওয়ামী লীগ নির্বাচন বয়কট করলে তিনি অংশগ্রহণ করেন নি। জুনে অনুষ্ঠিত ৭ম জাতীয় সংসদ নির্বাচনে তিনি পুনরায় সংসদ সদস্য নির্বাচিত হন, তিনি বিএনপির ফজলুর রহমান সুলতান কে পরাজিত করেছিলেন। ২০০১ সালে তিনি আবারও একই আসন থেকে সংসদ সদস্য নির্বাচিত হন। গোলন্দাজ মাহফুজা গোলন্দাজের সাথে বিবাহ বন্ধনে আবদ্ধ হন। এই দম্পত্তির ফুয়াদ গোলন্দাজ জগলু (মৃত) ও ফাহমী গোলন্দাজ বাবেল নামের দুই ছেলে ও আঞ্জুম গোলন্দাজ নামের এক মেয়ে রয়েছে। গোলন্দাজ ২০০৭ সালের ১৭ ফেব্রুয়ারি ঢাকার এমপি হোস্টেলে মৃত্যুবরণ করেন। "বরেণ্য রাজনীতিবিদ মরহুম আলতাফ হোসেন গোলন্দাজের ঐতিহাসিক জীবনগাঁথা"। www.dhakaheadlines.com। সংগ্রহের তারিখ ২১ মার্চ ২০১৯। [স্থায়ীভাবে অকার্যকর সংযোগ] "পূর্বতন পরিষদ চেয়ারম্যানগণ"। gafargaon.mymensingh.gov.bd। ২০১৯-০৩-২১ তারিখে মূল থেকে আর্কাইভ করা। সংগ্রহের তারিখ ২০১৯-০৩-২১।  "আলতাফ হোসেন গোলন্দাজ"। প্রথম আলো। ২০১৯-০৩-২১ তারিখে মূল থেকে আর্কাইভ করা। সংগ্রহের তারিখ ২০১৯-০৩-২১।  "Golandaz laid to rest"। archive.thedailystar.net। The Daily Star। UnB। ৯ জানুয়ারি ২০১৯ তারিখে মূল থেকে আর্কাইভ করা। সংগ্রহের তারিখ ৯ জানুয়ারি ২০১৯।
ট্রেভর হোন্স

ট্রেভর ভিক্টর হোন্স (ইংরেজি: Trevor Hohns; জন্ম: ২৩ জানুয়ারি, ১৯৫৪) কুইন্সল্যান্ডের নান্দা এলাকায় জন্মগ্রহণকারী সাবেক অস্ট্রেলীয় আন্তর্জাতিক ক্রিকেটার ও প্রশাসক। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯৮৯ সময়কালে সংক্ষিপ্ত সময়ের জন্যে অস্ট্রেলিয়া দলের পক্ষে আন্তর্জাতিক ক্রিকেটে অংশগ্রহণ করেছিলেন তিনি। ঘরোয়া প্রথম-শ্রেণীর অস্ট্রেলীয় ক্রিকেটে কুইন্সল্যান্ড দলের প্রতিনিধিত্ব করেছেন ‘ক্রেকা’ ডাকনামে পরিচিত ট্রেভর হোন্স। দলে তিনি মূলতঃ লেগ ব্রেক গুগলি বোলার হিসেবে খেলতেন। এছাড়াও, বামহাতে কার্যকরী ব্যাটিং করতেন তিনি। শেফিল্ড শিল্ডের খেলায় কুইন্সল্যান্ডের পক্ষে সচরাচর ছয় নম্বর কিংবা তার নিচেরসারিতে ব্যাট হাতে মাঠে নামতেন। সমগ্র খেলোয়াড়ী জীবনে ১৫২ খেলায় অংশ নিয়েছিলেন। দুইটি শতক ও ত্রিশটি অর্ধ-শতকের ইনিংস খেললেও টেস্টে ক্রিকেটে সাত ইনিংসে অংশ নিয়ে সর্বোচ্চ করেছেন ৪০ রান। খেলোয়াড়ী জীবনের শুরু থেকেই কুইন্সল্যান্ড ক্রিকেটে তুলনামূলকভাবে কম পরিচিত ছিলেন। তাসত্ত্বেও ১৯৮৫-৮৬ ও ১৯৮৬-৮৭ মৌসুমে দুইবার অস্ট্রেলিয়ার বিদ্রোহী দলের সাথে তৎকালীন আন্তর্জাতিক ক্রীড়াঙ্গনে নিষিদ্ধঘোষিত দক্ষিণ আফ্রিকায় গমন করেছিলেন। সফরকারী দলটিতে সাবেক অস্ট্রেলীয় বামহাতি টেস্ট স্পিনার টম হোগানের সাথে দুইজন স্পিনারের একজন ছিলেন তিনি। এ সফরে অংশগ্রহণের কারণে রাজ্য দল ও টেস্টে দলে অন্যান্যদের সাথে তিনিও পরবর্তীতে দুই বছরের জন্যে ক্রিকেট খেলায় অংশগ্রহণের উপর নিষেধাজ্ঞার কবলে পড়েন। সমগ্র খেলোয়াড়ী জীবনে সাতটিমাত্র টেস্টে অংশগ্রহণ করার সুযোগ পেয়েছিলেন তিনি। গ্রেগ ম্যাথিউস এবং দুই পিটার - স্লিপ ও টেলরের পরেই তার স্থান ছিল। বেশ দেরীতে ৩৪ বছর বয়সে ১৯৮৯ সালে ঐ টেস্টগুলো খেলেছিলেন তিনি। ২৬ জানুয়ারি, ১৯৮৯ তারিখে সিডনিতে সফরকারী ওয়েস্ট ইন্ডিজের বিপক্ষে টেস্ট ক্রিকেটে অভিষেক ঘটে ট্রেভর হোন্সের। ১৯৮৯ সালে স্বাগতিক ইংল্যান্ডের বিপক্ষে অ্যাশেজ সিরিজে খেলার সুযোগ পান। ঐ অ্যাশেজ সিরিজে বেশ আলোচিত হয়েছিলেন। ওল্ড ট্রাফোর্ডে সিরিজের চতুর্থ টেস্টে ইংল্যান্ডের বিখ্যাত ক্রিকেটার ইয়ান বোথামকে শূন্য রানে বিদেয় করেছিলেন। এছাড়াও, নিচেরসারির ব্যাটসম্যান হিসেবেও গুরুত্বপূর্ণ ভূমিকা পালন করেছিলেন ট্রেভর হোন্স। ক্রিকেট খেলা থেকে অবসর গ্রহণের পর অস্ট্রেলীয় ক্রিকেটে ব্যাপক প্রভাব বিস্তার করেছিলেন ট্রেভর হোন্স। অস্ট্রেলীয় ক্রিকেটে দল নির্বাচকের ভূমিকায় অবতীর্ণ হন তিনি। এক দশকব্যাপী এর সভাপতিত্ব করেন। এ পর্যায়ে অস্ট্রেলিয়া দল রেকর্ডসংখ্যক ১৬ টেস্টে জয় পায় এবং ১৯৯৯ ও ২০০৩ সালে ক্রিকেট বিশ্বকাপের শিরোপা জয়ে সক্ষমতা দেখায়। এছাড়াও, কঠোর সিদ্ধান্ত বাস্তবায়নে তৎপর ছিলেন তিনি। তার তৎপরতায় ইয়ান হিলি ও মার্ক ওয়াহ’র খেলোয়াড়ী জীবনের সমাপ্তি ঘটে। এছাড়াও স্টিভ ওয়াহকে একদিনের দলের অধিনায়কের দায়িত্বভার ছেড়ে দিতে হয়। অতঃপর ২০০৬ সালের শুরুরদিকে ক্রিকেট অস্ট্রেলিয়ার দল নির্বাচকমণ্ডলীর সভাপতিত্ব থেকে পদত্যাগ করেন। তার পরিবর্তে অ্যান্ড্রু হিলডিচ স্থলাভিষিক্ত হয়েছিলেন। এরপর ক্রীড়াসামগ্রী ব্যবসায়ের দিকে ধাবিত হন। "Australia – Test Batting Averages"। ESPNCricinfo। সংগ্রহের তারিখ ১৫ ডিসেম্বর ২০১৮।  "Trevor Hohns Quits as Cricket Australia's Chairman of Selectors"। Bloomberg। ৩ এপ্রিল ২০০৬। সংগ্রহের তারিখ ৪ মার্চ ২০১০।  গ্রেগ রিচি মার্টিন কেন্ট জিওফ ডাইমক কুইন্সল্যান্ড ক্রিকেট দল অস্ট্রেলীয় টেস্ট ক্রিকেটারদের তালিকা ইএসপিএনক্রিকইনফোতে ট্রেভর হোন্স (ইংরেজি) ক্রিকেটআর্কাইভে ট্রেভর হোন্স (সদস্যতা প্রয়োজনীয়) (ইংরেজি)
উত্তর কামাখ্যাগুড়ি

উত্তর কামাখ্যাগুড়ি পশ্চিমবঙ্গ রাজ্যের আলিপুরদুয়ার জেলাতে অবস্থিত কুমারগ্রাম সমষ্টি উন্নয়ন ব্লকের অন্তর্গত কুমারগ্রাম থানার অধীনস্থ একটি জনগণনা নগর৷ ২০১১ জনগণনা অনুসারে উত্তর কামাখ্যাগুড়ি জনগণনা নগরটির সর্বমোট জনসংখ্যা ১২০২২ জন যার মধ্যে ৬১৩২ জন পুরুষ ও ৫৮৯০ জন নারী৷ উত্তর কামাখ্যাগুড়িতে লিঙ্গানুপাতে প্রতি ১০০০ পুরুষে ৯৬১ জন নারী এবং শিশু লিঙ্গানুপাত প্রতি ১০০০ বালকশিশুতে ৯৯২ জন বালিকাশিশু সমগ্র সাক্ষরতার হার ৯১.৮১%, পুরুষ সাক্ষরতার হার ৯৪.৬৩% এবং নারী সাক্ষরতার হার ৮৮.৮৭%৷ ০-৬ বছরের শিশু সংখ্যা ১০০৬ জন যা সমগ্র জনসংখ্যার ৮.৩৭%৷ https://www.census2011.co.in/data/town/307206-uttar-kamakhyaguri-west-bengal.html "District-wise list of stautory towns"। ২৭ সেপ্টেম্বর ২০০৭ তারিখে মূল থেকে আর্কাইভ করা। সংগ্রহের তারিখ ২১ মার্চ ২০১৯।  "Uttar Kamakhyaguri Population Census 2011"। Census 2011। সংগ্রহের তারিখ ১ নভেম্বর ২০১৮।
মঠ (মিষ্টান্ন)

মঠ বাংলার একটি অত্যন্ত জনপ্রিয় মিষ্টি খাবার। মহেন্দ্রনাথ দত্তের কলকাতার দোল সম্বন্ধীয় লেখায় দোলের দিন মঠ ব্যবহারের উল্লেখ আছে। উঁচু স্তম্ভের মতো ৫-৬ সেন্টিমিটার উচ্চতার এর এই মিষ্টি খাবারটি চিনি থেকে তৈরি হয়। প্রাচীন কাল থেকেই পশ্চিমবঙ্গ ও বাংলাদেশের হিন্দুরা মঠ প্রসাদ হিসাবে ব্যবহার করেন। খুবই সহজ ও সাধারণ ভাবে মঠ তৈরি করা হয়। জল দিয়ে চিনি জ্বাল দিয়ে তারমধ্যে অভীষ্ট রং মিশিয়ে ছাঁচে ফেলে তৈরি করা হয়। এগুলি ৫ সেমি থেকে শুরু করে ১০ সেমি পর্যন্ত তৈরি করা হয়। বাঙালি হিন্দুরা পুজোর প্রসাদ হিসাবে মূলত ব্যবহার করে থাকে। তবে দোল উৎসব বা হরির লুট দেওয়ার সময় এটি বেশি ব্যবহার করা হয়। দোল উৎসব, রথ, বিজয়া দশমী প্রভৃতিতে বাতাসা আবিচ্ছেদ্য অনুষঙ্গ। এছাড়া লক্ষ্মীপুজতেও এর ব্যবহার আছে। বর্তমানে রঙিন মঠ তৈরি করতে গিয়ে কৃত্রিম রং ব্যবহার করা হয়ে থাকে। যা স্বাস্থ্যের পক্ষে খুবই ক্ষতিকারক। বিশেষত নিষিদ্ধ রোডামিন বা কঙ্গো রেড রংও অনেক সময় ব্যবহার হয়ে থাকে যা থেকে শরীরে ক্যান্সার হবার সম্ভাবনা থেকে যায়। "কদমা, তিলুয়া, চিনির মঠ, তিলেখাজা ছাড়া আবার লক্ষ্মীর পুজো হয় নাকি?"। Eisamay। ২০১৫-১০-২৬। সংগ্রহের তারিখ ২০১৯-০৩-২৪।  "এ ২টি ছাড়া দোলের আনন্দ ছিল ফিকে"। নীলকণ্ঠ.in (ইংরেজি ভাষায়)। ২০১৮-০৩-০১। সংগ্রহের তারিখ ২০১৯-০৩-২৪।  মুখোপাধ্যায়, বিপ্রদাস (১৯০৪ খ্রিস্টাব্দ (১৩১১ বঙ্গাব্দ))। মিষ্টান্ন পাক। কলকাতা: বেঙ্গল মেডিক্যাল লাইব্রেরী। পৃষ্ঠা ৭৯।  এখানে তারিখের মান পরীক্ষা করুন: |তারিখ= (সাহায্য)
নর্থ-ওয়েস্ট পাওয়ার জেনারেশন কোম্পানি লিমিটেড

নর্থ-ওয়েস্ট পাওয়ার জেনারেশন কোম্পানি লিমিটেড (নওপাজেকো) সরকারী মালিকানাধীন একটি বিদ্যুৎ কোম্পানি। এটি বাংলাদেশ বিদ্যুৎ উন্নয়ন বোর্ডের একটি প্রতিষ্ঠান। বর্তমানে কোম্পানির আওতায় পাঁচটি বিদ্যুৎ কেন্দ্র চলমান রয়েছে। বিদ্যুৎ দেশের অর্থনৈতিক উন্নতির মূল চালিকাশক্তি। জিডিপি-এর টেকসই প্রবৃদ্ধি এবং দেশের ক্রমবর্ধমান অর্থনীতিতে টিকে থাকার জন্য টেকসই, নির্ভরযোগ্য এবং সাশ্রয়ী বিদ্যুৎ সরবরাহের প্রয়োজন। আর্থিক সীমাবদ্ধতা ও গ্যাস সরবরাহের অপ্রতুলতা থাকা সত্ত্বেও বাংলাদেশ সরকার দেশের ক্রমবর্ধমান বিদ্যুৎ চাহিদা পূরণে বিভিন্ন পরিকল্পনা গ্রহণ করেছে। সরকার মিশ্র জ্বালানি (গ্যাস, কয়লা, তরল জ্বালানি, পারমাণবিক শক্তি, নবায়নযোগ্য জ্বালানি), প্রতিবেশী দেশ থেকে বিদ্যুৎ আমদানি এবং লোড ম্যানেজমেন্ট-এর মাধ্যমে বিদ্যুৎ উৎপাদন তথা সরবরাহ বৃদ্ধির লক্ষ্যে স্বল্প, মধ্য ও দীর্ঘমেয়াদি কর্মসূচী গ্রহণ করেছে। সরকারের মাস্টার প্ল্যান অনুযায়ী ২০২১ সালের মধ্যে ২৪,০০০ মেগাওয়াট, ২০৩০ সালের মধ্যে ৪০,০০০ মেগাওয়াট এবং ২০৪১ সালের মধ্যে ৬০,০০০ মেগাওয়াট বিদ্যুৎ উৎপাদনের পরিকল্পনা রয়েছে। সরকারের এই অভীষ্ট লক্ষ্য অর্জনে অংশীজন হিসেবে নর্থ-ওয়েস্ট পাওয়ার জেনারেশন কোম্পানি লিমিটেড (এনডব্লিউপিজিসিএল) নিরলসভাবে নিয়ত কাজ করে যাচ্ছে। দেশের ক্রমবর্ধমান বিদ্যুৎ চাহিদা পূরণ ও সিস্টেমের লো-ভোল্টেজ সমস্যা নিরসনকল্পে সিরাজগঞ্জ ১৫০ মেঃওঃ পিকিং পাওয়ার প্লান্ট প্রকল্প এবং খুলনা ১৫০ মেঃওঃ পিকিং পাওয়ার প্লান্ট প্রকল্পদ্বয়ে অর্থায়নের জন্য গণপ্রজাতন্ত্রী বাংলাদেশ সরকার ও এডিবির মধ্যে গত ২৮.০৬.২০০৭ তারিখে একটি ঋণ চুক্তি (ঋণ নং- ২৩৩২-বিএএন) স্বাক্ষরিত হয়। এডিবির ঋণ কার্যকর করার লক্ষ্যে গত ২৮.০৮.২০০৭ ইং তারিখে বাংলাদেশ সরকার প্রণীত বিদ্যুৎ খাত সংস্কার নীতিমালা এবং কোম্পানি আইন ১৯৯৪ এর আওতায় নর্থ-ওয়েস্ট পাওয়ার জেনারেশন কোম্পানি লিঃ (বাংলাদেশ বিদ্যুৎ উন্নয়ন বোর্ডের একটি প্রতিষ্ঠান) গঠিত হয়। কোম্পানির আওতায় বর্তমানে ছয়টি বিদ্যুৎ কেন্দ্র চলমান রয়েছে। বিদ্যুৎ কেন্দ্রগুলি দেশের বিদ্যুৎ চাহিদা পূরণসহ আর্থ-সামাজিক উন্নয়নে ব্যাপক ভূমিকা পালন করছে। কোম্পানি সাশ্রয়ী মূল্যে সব ধরনের জ্বালানি ব্যবহারের মাধ্যমে যে কোন আকারের বিদ্যুৎ কেন্দ্র বাস্তবায়নের ক্ষমতা অর্জন করেছে। বিদ্যুৎ খাতে অসামান্য অর্জনের জন্য কোম্পানি বিভিন্ন জাতীয়, আন্তর্জাতিক পুরস্কার ও স্বীকৃতি পেয়েছে। এছাড়া, নর্থ-ওয়েস্ট পাওয়ার জেনারেশন কোম্পানি লিমিটেড আইএসও ৯০০১:২০১৫, আইএসও ১৪০০১:২০১৫, আইএসও ৪৫০০১:২০১৮ সনদ অর্জন করেছে। সম্প্রতি ‘বিদ্যুৎ ও জ্বালানি সপ্তাহ ২০১৮’-এর উদ্বোধনী অনুষ্ঠানে দ্রুত বিদ্যুৎ উৎপাদন বৃদ্ধির স্বীকৃতি স্বরূপ মাননীয় প্রধানমন্ত্রী শেখ হাসিনার হাত থেকে পুরস্কার গ্রহণ করেন কোম্পানির প্রধান নির্বাহী কর্মকর্তা প্রকৌঃ এ. এম. খোরশেদুল আলম। কোম্পানির বর্তমান বিদ্যুৎ উৎপাদন ক্ষমতা ৩০৬৩ মেঃওঃ। আশা করা যায়, ২০২৫ সালের মধ্যে কোম্পানির বিদ্যুৎ উৎপাদন ক্ষমতা ৯,০০০ মেঃওঃ এর উর্ধ্বে হবে। এছাড়া, কোম্পানিটি দ্রুততম সময়ে শক্তিশালী ব্রান্ড ইমেজসহ দেশের নেতৃত্বশীল বিদ্যুৎ উৎপাদনকারী সংস্থায় পরিগণিত হবে
খাতড়া

খাতড়া ভারতের পূর্ব প্রান্তে অবস্থিত পশ্চিমবঙ্গ রাজ্যের বাঁকুড়া জেলার একটি জনগণনা নগর৷ এটি বাঁকুড়া জেলার খাতড়া মহকুমার মহকুমা সদর৷ ২০১১ সালের ভারতের জনগণনা অনুসারে খাতড়া শহরের জনসংখ্যা ৭৩৮২ জন, যার মধ্যে ৩৭৭৪ জন পুরুষ ও ৩৬০৮ জন নারী৷ প্রতি ১০০০ জন পুরুষে ৯৫৬ জন নারী৷ ০-৬ বছর বয়সী শিশু ৬৭২ জন যা সমগ্র জনসংখ্যার ৯.১০%৷ শহরের ৮৪.৩২% তথা ৫৬৫৮ জন অ-শিশু সাক্ষর৷ খাতড়া থানার অধীনস্থ সমগ্র খাতড়া সমষ্টি উন্নয়ন ব্লক তথা ১১৭০২২ জন অধিবাসীর বসতিসহ ২২৯.৬৮ বর্গকিলোমিটার অঞ্চল৷ খাতড়া মহকুমা মহিলা থানার অন্তর্ভুক্ত সমগ্র খাতড়া মহকুমা৷ থানাটি ১লা জুলাই ২০১৬ খ্রিষ্টাব্দে উদ্বোধন ও কাজ চালু করা হয়৷ খাতড়া শহরে ১০০ শয্যাবিশিষ্ট একটি মহকুমা হাসপাতাল রয়েছে, যা ২০০৬ খ্রিষ্টাব্দে ১৮ই নভেম্বর প্রাক্তন মুখ্যমন্ত্রী বুদ্ধদেব ভট্টাচার্য উদ্বোধন করেন৷ বাঁকুড়া বিশ্ববিদ্যালয় অনুমোদিত ১৯৭৯ খ্রিষ্টাব্দে উদ্বোধিত খাতড়া আদিবাসী মহাবিদ্যালয়টি খাতড়া শহর থেকে ৩ কিলোমিটার দূরে অবস্থিত৷ "Official District Website"। ২০০৮-০৭-২৫ তারিখে মূল থেকে আর্কাইভ করা। সংগ্রহের তারিখ ২০১৯-০৩-২১।  "২০১১ Census – Primary Census Abstract Data Tables"। West Bengal – District-wise। Registrar General and Census Commissioner, India। সংগ্রহের তারিখ ১৪ অক্টোবর ২০১৬।  "District Statistical Handbook 2014 Bankura"। Tables 2.1, 2.2। Department of Statistics and Programme Implementation, Government of West Bengal। ২৯ জুলাই ২০১৭ তারিখে মূল থেকে আর্কাইভ করা। সংগ্রহের তারিখ ১৪ অক্টোবর ২০১৬।  "Khatra PS"। Bankura District Police। সংগ্রহের তারিখ ১৪ অক্টোবর ২০১৬।  "Khatra Subdivision Women PS"। Bankura District Police। সংগ্রহের তারিখ ১৪ অক্টোবর ২০১৬।  "Status of Health and FW Services in Bankura District"। Chief Medical Officer of Health, Bankura। ১২ নভেম্বর ২০১৬ তারিখে মূল থেকে আর্কাইভ করা। সংগ্রহের তারিখ ১১ ডিসেম্বর ২০১৬।  Chatterjee, Abhijeet (৪ ডিসেম্বর ২০০৩)। "Water holds up hospital"। The Telegraph। সংগ্রহের তারিখ ২১ জুন ২০১৮।
কোতুলপুর

কোতুলপুর ভারতের পূর্ব প্রান্তে অবস্থিত পশ্চিমবঙ্গের বাঁকুড়া জেলার একটি জনগণনা নগর। বিষ্ণুপুর মহকুমার কোতুলপুর সমষ্টি উন্নয়ন ব্লক-এর সদরদপ্তরটি এই শহরে অবস্থিত৷ উল্লেযোগ্য গ্রামগুলি হলো - গোপালপুর, গোগড়া, দারাপুর, গাঁতি, মির্জাপুরুর, জলিঠা, বালিঠা ইত্যাদি। বাংলার সপ্তগ্রাম বিভাগের মান্দারণ সরকার এর সদরদপ্তরটি গড় মান্দারণে অবস্থিত ছিলো৷ গড় মান্দারণের কোতলু খাঁ মুঘলদের সাথে যুদ্ধে পরাজিত হলে ঐ অঞ্চল মোঘল সাম্রাজ্যের অন্তর্ভুক্ত হয়৷ তারই নাম অনুসারে স্থানটির নাম রাখা হয় কোতুলপুর৷ ভারতের জনগণনা ২০১১ অনুসারে কোতুলপুরের জনসংখ্যা ৮৪৮৩ জন, যার মধ্যে ৪২৮০ জন পুরুষ ও ৪২০৩ জন নারী৷ শহরটিতে প্রতি ১০০০ পুরুষে নারীর অনুপাত ৯৮২ জন৷ অনুর্দ্ধ ৬ বছর শিশু ৭৫৯ জন, যা সমগ্র জনসংখ্যার ৮.৯৫%৷ সাক্ষরতার হার ৮৬.১৩% তথা ৬ বছরোর্দ্ধ ৬৬৫৩ জন সাক্ষর৷ ২৫০ বর্গকিলোমিটারের অধিক বিস্তৃত তথা ১৬৭৫৪৭ জনসংখ্যা বিশিষ্ট কোতুলপুর সমষ্টি উন্নয়ন ব্লকটি কোতুলপুর থানার অধীনস্থ৷ বাঁকুড়া থেকে দক্ষিণ ২৪ পরগনা জেলার মালঞ্চ অবধি দীর্ঘ পশ্চিমবঙ্গ ২ নং রাজ্য সড়কের ওপর কোতুলপুর শহরটি অবস্থিত৷ "Kotulpur PS"। Bankura District Police। সংগ্রহের তারিখ ১৪ অক্টোবর ২০১৬।  "২০১১ Census – Primary Census Abstract Data Tables"। West Bengal – District-wise। Registrar General and Census Commissioner, India। সংগ্রহের তারিখ ১৪ অক্টোবর ২০১৬।  "District Statistical Handbook 2014 Bankura"। Tables 2.1, 2.2। Department of Statistics and Programme Implementation, Government of West Bengal। ২৯ জুলাই ২০১৭ তারিখে মূল থেকে আর্কাইভ করা। সংগ্রহের তারিখ ১৪ অক্টোবর ২০১৬।  "List of State Highways in West Bengal"। West Bengal Traffic Police। সংগ্রহের তারিখ ১৫ অক্টোবর ২০১৬।
মাইকেল রেডগ্রেভ

স্যার মাইকেল স্কুডামোর রেডগ্রেভ, সিবিই (ইংরেজি: Michael Scudamore Redgrave; ২০ মার্চ ১৯০৮ - ২১ মার্চ ১৯৮৫) ছিলেন একজন ইংরেজ মঞ্চ ও চলচ্চিত্র অভিনেতা, পরিচালক, ব্যবস্থাপক ও লেখক। তিনি মোর্নিং বিকামস ইলেক্ট্রা (১৯৪৭) চলচ্চিত্রে অভিনয় করে শ্রেষ্ঠ অভিনেতা বিভাগে একাডেমি পুরস্কারের মনোনয়ন লাভ করেন। তিনি দ্য ব্রাউনিং ভার্সন (১৯৫১) চলচ্চিত্রে অভিনয় করে কান চলচ্চিত্র উৎসবের শ্রেষ্ঠ অভিনেতার পুরস্কার অর্জন করেন। তিনি দ্য নাইট মাই নাম্বার কেম আপ (১৯৫৫) ও টাইম উইদাউট পিটি (১৯৫৭) চলচ্চিত্রে অভিনয় করে দুইবার শ্রেষ্ঠ ব্রিটিশ অভিনেতা বিভাগে বাফটা পুরস্কারের মনোনয়ন লাভ করেন। মঞ্চে তিনি হেনরিক ইবসেন ও আন্তন চেখভের নাটকে অভিনয় করে খ্যাতি অর্জন করেন, তন্মধ্যে রয়েছে ফ্যামিলি রিইউনিয়ন (১৯৩৯) ও টাইগার অ্যাট দ্য গেটস (১৯৫৫)। এছাড়া তিনি কয়েকটি মঞ্চনাটক ও গীতিনাট্যের নির্দেশনা প্রদান করেন। নাট্যকলায় তার অবদানের জন্য তিনি ১৯৫৯ সালে নাইট উপাধিতে ভূষিত হন। তিনি রেডগ্রেভ অভিনয়শিল্পী পরিবারের অন্যতম সদস্য। তার পিতামাতা রয় রেডগ্রেভ ও মার্গারেট স্কুডামোর দুজনেই মঞ্চ ও চলচ্চিত্রের সাথে সম্পৃক্ত ছিলেন। তার সন্তানেরাও অভিনয়ের সাথে জড়িত, তারা হলেন ভানেসা রেডগ্রেভ, করিন রেডগ্রেভ ও লিন রেডগ্রেভ। "Sir Michael Redgrave | British actor"। এনসাইক্লোপিডিয়া ব্রিটানিকা (ইংরেজি ভাষায়)। সংগ্রহের তারিখ ২১ মার্চ ২০১৯।  ক্রেবস, অ্যালবিন (২২ মার্চ ১৯৮৫)। "Sir Michael Redgrave Dead; Head of Acting Clan Was 77"। দ্য নিউ ইয়র্ক টাইমস (ইংরেজি ভাষায়)। সংগ্রহের তারিখ ২১ মার্চ ২০১৯।  উইকিমিডিয়া কমন্সে মাইকেল রেডগ্রেভ সংক্রান্ত মিডিয়া রয়েছে। ইন্টারনেট অফ-ব্রডওয়ে ডেটাবেজে মাইকেল রেডগ্রেভ (ইংরেজি) ইন্টারনেট ব্রডওয়ে ডেটাবেজে মাইকেল রেডগ্রেভ (ইংরেজি) ইন্টারনেট মুভি ডেটাবেজে মাইকেল রেডগ্রেভ  (ইংরেজি) ব্রিটিশ ফিল্ম ইনস্টিটিউটের স্ক্রিনঅনলাইনে মাইকেল রেডগ্রেভ রটেন টম্যাটোসে মাইকেল রেডগ্রেভ (ইংরেজি)
পাথৈর ইউনিয়ন

পাথৈর বাংলাদেশের চাঁদপুর জেলার অন্তর্গত কচুয়া উপজেলার একটি ইউনিয়ন। পাথৈর ইউনিয়নের আয়তন ৩,৬৬২ একর। ২০১১ সালের পরিসংখ্যান অনুযায়ী পাথৈর ইউনিয়নের জনসংখ্যা ২২,৭২৪ জন। এর মধ্যে পুরুষ ১০,৭৫৮ জন এবং মহিলা ১১,৯৬৬ জন। মোট পরিবার ৪,৪৪১টি। কচুয়া উপজেলার উত্তর-পশ্চিমাংশে পাথৈর ইউনিয়নের অবস্থান। এ ইউনিয়নের পূর্বে সাচার ইউনিয়ন, দক্ষিণে বিতারা ইউনিয়ন, পশ্চিমে মতলব দক্ষিণ উপজেলার নায়েরগাঁও উত্তর ইউনিয়ন ও কুমিল্লা জেলার দাউদকান্দি উপজেলার মারুকা ইউনিয়ন এবং উত্তরে কুমিল্লা জেলার দাউদকান্দি উপজেলার মোহাম্মদপুর পশ্চিম ইউনিয়ন অবস্থিত। পাথৈর ইউনিয়ন কচুয়া উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম কচুয়া থানার আওতাধীন। এটি জাতীয় সংসদের ২৬০নং নির্বাচনী এলাকা চাঁদপুর-১ এর অংশ। অস্থায়ী কার্যালয়:- বারৈয়ারা, দীঘিরপাড় মোল্লা বাড়ী। ২০১১ সালের পরিসংখ্যান অনুযায়ী পাথৈর ইউনিয়নের সাক্ষরতার হার ৫০.৩%। উচ্চ বিদ্যালয়২টি ১/বারৈয়ারা উচ্চ বিদ্যালয় ২/পাথৈর উচ্চ বিদ্যালয় প্রাথমিক বিদ্যালয় সংখ্যা ৮টি দাখিল মাদ্রাসা ২টি ১/বড়দৈল দাখিল মাদ্রাসা ২/গভরখোলা দাখিল মাদ্রাসা এবং একটি বিখ্যাত কওমী মাদ্রাসা আছে নাম ফতেবাপুর কাওমীমাদ্রাসা এই ইউনিয়নের ছোট-বড় বাজার সংখ্যা মোট ৫টি যথাক্রমেঃঃ ১/মধুপুর বাজার ২/বারৈয়ারা বাজার ৩/তারিনি বাজার ৫/পাথৈর বাজার। পাথৈর জমিদার বাড়ি রফিকুল ইসলাম রনি (সাবেক সংসদ সদস্য) বর্তমান চেয়ারম্যান: আলী আক্কাস মোল্লা কচুয়া উপজেলা, চাঁদপুর কচুয়া থানা, চাঁদপুর চাঁদপুর জেলা "ইউনিয়ন পরিসংখ্যান সংক্রান্ত জাতীয় তথ্য" (পিডিএফ)। web.archive.org। Wayback Machine। Archived from the original on ৮ ডিসেম্বর ২০১৫। সংগ্রহের তারিখ ৩ জানুয়ারি ২০২০। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)
কানপুর বিমানবন্দর

কানপুর বিমানবন্দর (আইএটিএ: KNU, আইসিএও: VIKA), একটি অন্তর্দেশীয় বিমানবন্দর, যা মূলত চকেরীতে অবস্থিত এবং ভারতীয় বিমানবাহিনীর জন্য মনোনীত ছিল। বিমানবন্দরটি শহরের কেন্দ্রস্থলে থেকে ১৭ কিলোমিটার পূর্বে অবস্থিত এবং কানপুর মহানগর এলাকার পাশাপাশি সংলগ্ন জেলাগুলির জন্যও বিমান পরিষেবার কাজ করে। বিমানবন্দরটি থেকে সরাসরি কলকাতার, দিল্লি, বেঙ্গালুরু এবং মুম্বাইয়ের জন্য উপলব্ধ। ২০১৯ সাল নাগাদ বিমানবন্দর আহমেদাবাদ, হায়দ্রাবাদ, জয়পুর ও চণ্ডীগড়ের মতো অন্যান্য প্রধান শহরগুলির সাথে উড়ান পরিষেবার দ্বারা সংযুক্ত হওয়ার আশা করা হচ্ছে। কানপুর থেকে কলকাতার উড়ান বিমানবন্দর ভিতরে টার্মিনাল ভবন "Indian airports and the name game"। India Today। ২৭ সেপ্টেম্বর ২০১৮। সংগ্রহের তারিখ ২১ ডিসেম্বর ২০১৮।  "Traffic News for the month of October 2018: Annexure-III" (পিডিএফ)। Airports Authority of India। ১ অক্টোবর ২০১৮। পৃষ্ঠা 3। ২১ ডিসেম্বর ২০১৮ তারিখে মূল (PDF) থেকে আর্কাইভ করা। সংগ্রহের তারিখ ২১ ডিসেম্বর ২০১৮।  "Traffic News for the month of March 2018: Annexure-II" (পিডিএফ)। Airports Authority of India। ১ অক্টোবর ২০১৮। পৃষ্ঠা 3। ২১ ডিসেম্বর ২০১৮ তারিখে মূল (PDF) থেকে আর্কাইভ করা। সংগ্রহের তারিখ ২১ ডিসেম্বর ২০১৮।  "Kanpur (Chakeri) Airport, Airport Authority of India" (পিডিএফ)। পৃষ্ঠা 4। ১৩ মে ২০১৮ তারিখে মূল (পিডিএফ) থেকে আর্কাইভ করা। সংগ্রহের তারিখ ১২ মে ২০১৮।  "Kanpur airport to be named after Ganesh Shankar Vidyarthi: Yogi Adityanath"। The Economic Times। ৮ সেপ্টেম্বর ২০১৭। সংগ্রহের তারিখ ১০ ফেব্রুয়ারি ২০১৯।  "SpiceJet flight schedules"। Official Website of SpiceJet। সংগ্রহের তারিখ ১১ সেপ্টেম্বর ২০১৮।
বাংলাদেশ পল্লী উন্নয়ন একাডেমী

বাংলাদেশ পল্লী উন্নয়ন একাডেমী বা বার্ড, বাংলাদেশের পল্লী উন্নয়ন ও সমবায় বিভাগের অধীনস্থ একটি স্বায়ত্বশাসিত প্রতিষ্ঠান। ১৯৫৯ সালে প্রতিষ্ঠিত এ প্রতিষ্ঠানটি পল্লী উন্নয়নের ক্ষেত্রে প্রশিক্ষণ, গবেষণা ও প্রায়োগিক গবেষণার মাধ্যমে পল্লী অঞ্চলের মানুষের আর্থ-সামাজিক উন্নয়ন তথা পল্লীর দারিদ্র্য বিমোচনে নিরলস সহায়তা করে যাচ্ছে। প্রতিষ্ঠানটি কুমিল্লা শহর থেকে ১০ কিলোমিটার পশ্চিমে কোটবাড়ীতে অবস্থিত। বার্ড ১৯৫৯ সালের ২৭শে মে তৎকালীন সরকার কর্তৃক প্রবর্তিত বিএইড (VAID) প্রকল্প বাস্তবায়নের সাথে সম্পৃক্ত মাঠ পর্যায়ের কর্মকর্তাদের গ্রামের অবহেলিত জনমানুষের সমস্যাসহ গ্রামের সার্বিক অবস্থা সম্পর্কে ধারণা দেওয়ার লক্ষ্যে পাকিস্তান গ্রাম উন্নয়ন একাডেমী নামে প্রতিষ্ঠিত হয়। সে সময় একাডেমীর প্রতিষ্ঠাতা পরিচালক হিসেবে নেতৃত্ব দেন প্রখ্যাত পল্লী উন্নয়ন গবেষক, দার্শনিক ও সমাজসেবক ড. আখতার হামিদ খান। পরবর্তীতে বাংলাদেশের স্বাধীনতার পর এ প্রতিষ্ঠানটি বর্তমান নামে নামান্তরিত হয়। বর্তমানে এর মহাপরিচালকের দায়িত্ব পালন করছেন জনাব মোঃ শাহজাহান। গবেষণা ড. আখতার হামিদ খান উইকিমিডিয়া কমন্সে বাংলাদেশ পল্লী উন্নয়ন একাডেমী সংক্রান্ত মিডিয়া রয়েছে। বার্ডের ওয়েবসাইট কুমিল্লা জেলা তথ্য বাতায়ন[স্থায়ীভাবে অকার্যকর সংযোগ] বাংলাদেশ কেবিনেট ওয়েব পোর্টালে বার্ড, কুমিল্লা[স্থায়ীভাবে অকার্যকর সংযোগ]
যৌথমূলধন কোম্পানি ও ফার্মসমূহের পরিদপ্তর

যৌথমূলধন কোম্পানি ও ফার্মসমূহের পরিদপ্তর (আরজেএসসি) হল বাংলাদেশ সরকারের একটি প্রতিষ্ঠান যা বাংলাদেশের আইন অনুযায়ী কোম্পানি ও অন্যন্য প্রতিষ্ঠান গঠনের সুবিধা প্রদান করে, সেগুলোর নিবন্ধন প্রদান করে এবং প্রতিষ্ঠাসমূহের মালিকানা সম্পর্কিত সকল নথিপত্র সংরক্ষণ করে। প্রতিষ্ঠানটি একজন নিবন্ধকের অধীনে কার্যক্রম পরিচালনা করে থাকে। ভারত বিভাগের পর পাকিস্তান বাণিজ্য মন্ত্রণালয়ের অধীনে চট্টগ্রামে প্রতিষ্ঠানটি যাত্রা শুরু করে। এ সময় কলকাতাতে নিবন্ধিত পূর্ব পাকিস্তানের কিছু কোম্পানি, পেশাদার সংগঠন ও অংশীদারী কারবারের নথিপত্র নিয়ে নিয়ে কার্যক্রম শুরু হয়। ১৯৬২ সালে এর প্রধথান কার্যালয় ঢাকায় স্থানান্তর করা হয়। ২০১৫ সালের জুন পর্যন্ত প্রতিষ্ঠানটির হিসেব অনুযায়ী, এর অধীনে ১ লক্ষ ৯০ হাজার প্রতিষ্ঠান নিবন্ধিত রয়েছে। যৌথমূলধন কোম্পানি ও ফার্মসমূহের পরিদপ্তর মূলত পাবলিক কোম্পানি, প্রাইভেট কোম্পানি, বিদেশি কোম্পানি, ট্রেড অরগানাইজেশন (বাণিজ্য সংগঠন), সোসাইটি (সমিতি) এবং পার্টনারশিপ ফার্ম (অংশীদারী কারবার) নিয়ে কাজ করে। আরজেএসসি এসব প্রতিষ্ঠানের নামের ছাড়পত্র, নিবন্ধন, প্রত্যায়িত অনুলিপি প্রদান, উইন্ডিং আপ ও স্ট্রাক অফ নিয়ে কাজ করে। "Non-compliant firms to be removed from RJSC list"। ডেইলি স্টার। সংগ্রহের তারিখ ২২ মার্চ ২০১৯।  "যৌথমূলধন কোম্পানি ও ফার্মসমূহের পরিদপ্তর"। যৌথমূলধন কোম্পানি ও ফার্মসমূহের পরিদপ্তর (ইংরেজি ভাষায়)। ৯ এপ্রিল ২০১৯ তারিখে মূল থেকে আর্কাইভ করা। সংগ্রহের তারিখ ২২ মার্চ ২০১৯।  "Govt securities can now be traded on DSE"। ডেইলি স্টার। সংগ্রহের তারিখ ২২ মার্চ ২০১৯।
মার্সেল মার্সো

মার্সেল মার্সো (ফরাসি: Marcel Marceau; জন্ম: মার্সেল মাঙ্গেল, ২২ মার্চ ১৯২৩ - ২২ সেপ্টেম্বর ২০০৭) ছিলেন একজন ফরাসি অভিনেতা ও মূকাভিনেতা। তিনি তার মঞ্চ ব্যক্তিত্ব "বিপ দ্য ক্লাউন" চরিত্রের জন্য সর্বাধিক খ্যাতি অর্জন করেন। তিনি মূকাভিনয়কে "নৈঃশব্দের শিল্পকলা" বলে আখ্যায়িত করেন এবং ৬০ বছরের অধিক সময় বিশ্বব্যাপী পেশাদার মূকাভিনয় পরিবেশন করেছেন। দ্বিতীয় বিশ্বযুদ্ধের সময়ে তিনি ফরাসি রেজিস্টেন্সে কর্মরত ছিলেন এবং ১৯৪৪ সালের আগস্ট মাসে প্যারিসের স্বাধীনতার পর ৩০০০ সৈন্যের সামনে বিশাল পরিসরে তার প্রথম পরিবেশনা উপস্থাপন করেন। যুদ্ধের পর তিনি প্যারিসে নাট্যকলা ও মূকাভিনয় নিয়ে পড়াশোনা করেন। ১৯৫৯ সালে তিনি প্যারিসে নিজের পান্তোমিম স্কুল প্রতিষ্ঠা করেন এবং এই শিল্পকে মার্কিন যুক্তরাষ্ট্রে প্রচারের জন্য মার্সো ফাউন্ডেশন গঠন করেন। তার প্রাপ্ত বিভিন্ন পুরস্কার ও সম্মাননার মধ্যে রয়েছে ১৯৯৮ সালে লেজিওঁ দনরের গ্র্যান্ড অফিসার এবং ১৯৯৮ সালে ন্যাশনাল অর্ডার অব মেরিট। তিনি তার টেলিভিশন কর্মের জন্য একটি এমি পুরস্কার অর্জন করেন। তিনি বার্লিনের একাডেমি অব ফাইন আর্টসের একজন নির্বাচিত সদস্য এবং জাপানে "জাতীয় সম্পদ" হিসেবে ঘোষিত। তিনি প্রায় ২০ বছর মাইকেল জ্যাকসনের বন্ধু ছিলেন, এবং জ্যাকসন বলেন তিনি নিজেও মার্সোর কিছু কৌশল তার নাচে ব্যবহার করতেন। মার্সেল মাঙ্গেল ১৯২৩ সালের ২২শে মার্চ ফ্রান্সের স্ত্রাসবুর্গে এক ইহুদি পরিবারে জন্মগ্রহণ করেন। তার পিতা শার্ল মাঙ্গেল ছিলেন একজন কসাই, তিনি পোল্যান্ডের বেজিনের বাসিন্দা ছিলেন। তার মাতা আন ভের্জবের্গ ইয়াবলুনিভে (বর্তমান ইউক্রেন) জন্মগ্রহণ করেছিলেন। তার মায়ের পরিবার সূত্রে তিনি ইসরায়েলি গায়ক ইয়ার্দেনা আরাজির আত্মীয়। মাঙ্গেলের যখন চার বছর বয়স, তখন তার সপরিবারে লিল শহরে চলে যান, কিন্তু পরবর্তী কালে তারা পুনরায় স্ত্রাসবুর্গে ফিরে আসেন। নাৎসি জার্মানি কর্তৃক ফ্রান্স আক্রমণকালে ষোল বছর বয়সী মার্সেল তার পরিবারকে নিয়ে লিমোগেসে পালিয়ে যান। তার এক ভাই গেয়র্গ লোঁগের তাকে ফরাসি রেজিস্টেন্সে যোগ দেওয়ার আহ্বান জানায়। ১৯৪৪ সালে মাঙ্গেলের পিতা নাৎসি গোপন পুলিশ বাহিনী গেস্টাপোর কাছে ধরা পড়েন এবং তাকে আউসভিৎচ কনসেনট্রেশন ক্যাম্পে নিয়ে যায়, সেখানে তাকে হত্যা করা হয়। মাঙ্গেলের মা বেঁচে যান। "Marcel Marceau | French mime"। এনসাইক্লোপিডিয়া ব্রিটানিকা (ইংরেজি ভাষায়)। সংগ্রহের তারিখ ২২ মার্চ ২০১৯।  ব্লেকমোর, এরিন। "The French Resistance's Secret Weapon? The Mime Marcel Marceau"। হিস্টরি (ইংরেজি ভাষায়)। সংগ্রহের তারিখ ২২ মার্চ ২০১৯।  কেকলাঁ, স্তেফান (২০০৯)। Michael Jackson - La chute de l'ange। আর্কিপেল। "কাল মূকাভিনয় সম্রাট 'মার্সেল মার্সো'র মৃত্যুবার্ষিকী"। দৈনিক কালের কণ্ঠ। ২১ সেপ্টেম্বর ২০১৭। সংগ্রহের তারিখ ২২ মার্চ ২০১৯।  উইকিমিডিয়া কমন্সে মার্সেল মার্সো সংক্রান্ত মিডিয়া রয়েছে। ইন্টারনেট ব্রডওয়ে ডেটাবেজে মার্সেল মার্সো (ইংরেজি) ইন্টারনেট মুভি ডেটাবেজে মার্সেল মার্সো  (ইংরেজি) ফাইন্ড এ গ্রেইভে মার্সেল মার্সো  (ইংরেজি)
দক্ষিণখান থানা

দক্ষিণখান বাংলাদেশের ঢাকা মেট্রোপলিটন উত্তরের অধীন একটি থানা। দক্ষিণখান থানার উত্তরে গাজীপুর সদর উপজেলা, দক্ষিণে খিলক্ষেত থানা, পূর্বে উত্তরখান থানা ও পশ্চিমে বিমানবন্দর থানা অবস্থিত। দক্ষিণখান থানা ২০০৬ সালে প্রতিষ্ঠিত হয়। নবাব আলীবর্দী খান ও তাঁর বংশধর খান পদবি হতে এলাকার নাম হয় দক্ষিণ খান। পূর্বতন "দক্ষিণখান আদর্শ ইউনিয়ন পরিষদ" থেকে থানার নামকরণ করা হয়। দক্ষিণখান থানার জনসংখ্যা প্রায় ৫,২৯,৫০০। অধিবাসীদের গড় শিক্ষার হার ৬৮.৮৭%। পুরুষ ও মহিলাদের মধ্যে এই হার যথাক্রমে ৭৩.৫৭% ও ৬৩.০৬%। আলম, শরীফ খুরশীদ (২০১২)। "দক্ষিণখান থানা"। বাংলাপিডিয়া: বাংলাদেশ জাতীয় জ্ঞানকোষ (দ্বিতীয় সংস্করণ)। বাংলাদেশ এশিয়াটিক সোসাইটি।  "বাংলাদেশের জেলা উপজেলা ও নদ-নদীর নামকরণের ইতিহাস - ড. মোহাম্মদ আমীন"। www.rokomari.com (ইংরেজি ভাষায়)। সংগ্রহের তারিখ ২০২১-০৭-১৪।  বাংলাদেশ পরিসংখ্যান ব্যুরো: দক্ষিণখান ইউনিয়নের মাঠপর্যায়ের প্রতিবেদন (২০০৮) বাংলাদেশ আদমশুমারি (২০০১)